טיבאדר וולפנר

הברון מאויפשט טיבאדר וולפנר (בהונגרית: Wolfner Tivadar; אויפשט, 18 ביוני 1864<ref></ref> – באדן ביי וין, 16 במאי 1929)<ref></ref> היה תעשיין יהודי הונגרי, בעלים משותף של בית החרושת דיולה וולפנר ושות' באויפשט, חבר האספה הלאומית, קפטן הוסארים, אחיו של התעשיין דיולה וולפנר (1868–1944).

==קורות חיים==
טיבאדר וולפנר נולד במשפחה יהודית כבנם של לאיוש וולפנר (1827–1912) ושל קרולינה ביימל (1834–1891).<ref></ref> הוא סיים את לימודיו בתיכון בבודפשט. לאחר שסיים את אוניברסיטת בודפשט לטכנולוגיה ולכלכלה התמחה בתעשיית העור בחברת אביו ודודו, דיולה וולפנר ושות' במפעל העור באויפשט, הוא השלים את ידיעותיו בנסיעות לימודים לחו"ל. וולפנר העלה את מפעל העור של אויפשט לרמה מודרנית. וולפנר היה חבר מייסד וחבר דירקטוריון באיגוד התעשיינים הלאומי ההונגרי, חבר מוביל בלשכת המסחר והתעשייה של בודפשט ומפתח המוזיאון הטכנולוגי. בשנת 1922 ייסד את חברת המניות המשותפות למכרות של הרי הבקון, היה חבר מועצת העיר אויפשט ואחר כך חבר מועצת העיר בודפשט וכן חבר בהנהלת האגודה הספרותית היהודית-הונגרית. בשנת 1896 נבחר כחבר פרלמנט במחוז גדלה מטעם המפלגה הליברלית. הוא היה חבר בית הנבחרים במשך שתי קדנציות והשתייך לסביבתו הקרובה של הרוזן אישטוואן טיסה (ראש ממשלת הונגריה פעמיים). וולפנר השתתף בהקמת החוג החברתי אישטוואן טיסה. בשנת 1899 נבחר לנשיא האיגוד הלאומי של תעשייני העור ההונגרים.<ref>[https://adtplus.arcanum.hu/hu/view/BME_Boripar_1899/?pg=516&layout=s Magyar bőriparosok országos egyesülete] (1899. november 25.) Bőripar, 6. évfolyam, 33. szám</ref> בשנת 1914 לאזרח כבוד של אויפשט.<ref></ref> בשנת 1918 העניק מלך הונגריה תואר ברון לטיבאדר וולפנר.<ref></ref> הוא לקה בהתקף לב שנה וחצי לפני מותו והועבר לבית מרפא בעצת רופאיו. טופל תחילה בקלטנלויטגבן (Kaltenleutgeben) באוסטריה ולאחר מכן עבר לבאדן בתחילת 1929, שם נפטר.

וולפנר הובא למנוחות בקבר המשפחתי בבית הקברות היהודי ברחוב שלגוטאריאני.

== משפחתו ==
אשתו הייתה מריה גיטה הרצפלדר (1872–1940),<ref></ref> בתם של איזידור הרצפלדר, עצמאי, ושל אמה שטיינר, והם נישאו ב-15 ביוני 1893 בבודפשט.<ref></ref>

ילדיהם:
* יאנוש וולפנר (1894–?)
* ורוניקה הארייט וולפנר (1896–?). בעלה היה הברון אנדור דירסטיאי (1887–?)
* לילי אנדראה וולפנר (1897–?). בעלה היה יוז'ף הלמי (1890–1941) בעל אחוזות.
* אנדראש וולפנר (1898–1945)<ref></ref>

== פרסים והוקרה ==
* אזרח כבוד של העיר אויפסש (1914)
* הצלב האמצעי של מסדר פרנץ יוזף עם כוכב

== לקריאה נוספת ==
* ([https://opac.pim.hu/en/record/-/record/PIMPIM479623 נתוניו] במאגר מוזיאון הספרותי פטפי) Adatai a Petőfi Irodalmi Múzeum katalógusában
* Gudenus János József: A magyarországi főnemesség XX. századi genealógiája I–V., Natura–Tellér Kft.–Heraldika, Budapest, 1990–1999
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. ([http://mek.oszk.hu/00300/00355/html/ABC16920/17144.htm לקסיקון ביוגרפי הונגרי]. עורכת ראשית אגנש קניירש)
* לקסיקון יהודי הונגרי. 1929.עורך פטר אויווארי. [http://mek.oszk.hu/04000/04093/html/0161.html טיבאדר וולפנר]
* [https://adtplus.arcanum.hu/hu/view/BME_MagyarGyaripar_1929/?pg=138&layout=s הברון טיוודאר וולפנר] (1 ביוני 1929) התעשייה ההונגרית, שנתון 20 - סקירת דיני תעשייה (כרך 23, מספר 6)

== הערות שוליים ==

קטגוריה:פוליטיקאים יהודים הונגרים
קטגוריה:תעשיינים יהודים
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:ברונים יהודים-הונגרים
קטגוריה:אצולה יהודית הונגרית
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:חברי מסדר פרנץ יוזף
קטגוריה:אישים הקבורים בבית הקברות היהודי ברחוב שלגוטאריאני
קטגוריה:הונגרים שנולדו ב-1869
קטגוריה:נפטרים ב-1929